ธปท.คาดตุรุษจีนเงินสะพัด 3.1หมื่นล้านบาท
ธปท.คาดตรุษจีนปีนี้เงินสะพัด 3.1 หมื่นล้านบาท ระบุเตรียมธนบัตรไว้รองรับความต้องการเบิกจ่ายเพียงพอสูงถึง 4.9 แสนล้านบาท
20 ม.ค. 2555

ธปท.คาดตรุษจีนปีนี้เงินสะพัด 3.1 หมื่นล้านบาท ระบุเตรียมธนบัตรไว้รองรับความต้องการเบิกจ่ายเพียงพอสูงถึง 4.9 แสนล้านบาท 
ธนาคารแห่งประเทศไทย(ธปท.) โดยสายออกบัตรธนาคารได้แจ้งการสำรองธนบัตรในช่วงเทศกาลตรุษจีนปี 2555 ว่า ธปท.ได้ประมาณการว่าธนาคารพาณิชย์จะมีการเบิกจจ่ายธนบัตรในช่วงสองสัปดาห์ก่อนตรุษจีนเป็นมูลค่าประมาณ 1.07 แสนล้านบาท ซึ่งในจำนวนนี้เป็นการเบิกจ่ายสำหรับรองรับความต้องการธนบัตรในช่วงเทศกาลตรุษจีนเป็นมูลค่าประมาณ 3.1 หมื่นล้านบาท อยู่ในระดับใกล้เคียงกับปีก่อน
ทั้งนี้ ธปท.ได้เตรียมสำรองธนบัตรชนิดต่างๆเพื่อรองรับความต้องการเบิกจ่ายของธนาคารพาณิชย์ไว้อย่างเพียงพอ เพื่อให้ธนาคารเตรียมไว้รองรับการเบิกจ่ายเงินของประชาชนต่อไป โดย ณ วันที่ 16 ม.ค.ที่ผ่านมา ธปท.ได้สำรองธนบัตรไว้มูลค่า 4.9 แสนล้านบาท